open-index/open-wikipedia-markdown huggingface dataset:
יער רמות

[250px|ממוזער|יער רמות סביב נחל צופים במבט מ[הר חוצבים מזרחה|טקסט=]]
300px|ממוזער|שמאל|תצלום אוויר של יער רמות והשכונות סביבו
**יער רמות** הוא יער הממוקם בירושלים, סביב תוואי נחל צופים - לאורך 2.5 ק"מ, וסביב השפך של נחל זה אל נחל שורק, ובין שכונת רמות אלון ושכונת רמת שלמה. 
## מיקום ומבנה
הפארק משתרע על פני כ-750 דונם, לאורך תוואי נחל צופים, בין תחנת הרכבת הקלה של גבעת המבתר, במזרח, למעט מעבר לכביש גולדה מאיר במערב, למרגלות שכונת רמות אלון ב׳.

בפארק מצויים מתקני נופש, כמו שולחנות פיקניק, ברזי שתייה ומגרשי משחקים לילדים. יש שם גם שבילי אופניים. התוכנית היא לחבר את הפארק בשבילי האופניים אל עמק הארזים, ומשם לפארקים נוספים, וליצור רצף פארקים של 15,000 דונם.

## היסטוריה
יער רמות הוא אחד השרידים ליערות הגדולים שניטעו מסביב לירושלים. בעבר היער היה נרחב יותר, והכיל גם את השטח, עליו בנויה כיום שכונת רמת שלמה, כמו גם השטח עליו בנוי הכביש על שם יגאל ידין. חלק קטן מהיער ניטע עוד לפני מלחמת ששת הימים. חלק זה נושק ל, שעבר אז מעט מצפון ל"גן הקיפוד" (הקצה הדרומי של שכונת רמות אלון ב'). לאחר מלחמת ששת הימים הוחל בבנייה מהירה של שכונות משני צדי הנחל, וסביב הנחל נטעו עצי אורן וברוש בעיקר. כך נוצר יער רמות. ליד כביש גולדה הוקמה תחנת משנה של חברת החשמל, ומעל גדתו הצפונית של הנחל נסללה דרך יגאל ידין, המקשרת בין השכונות הצפוניות של ירושלים. הפיתוח המהיר הביא לטשטוש חלקים מן האפיק, והכחדה מהירה של החי, כמו של הצומח המקורי באזור. עדרי צבאים, שנראו תדיר בנחל, הלכו ונעלמו בהדרגה, עד שנותרו בו פרטים בודדים. מרבית העדר נסוג אל הר מצפה נפתוח הסמוך 

במהלך שנות ה-90 אירעו שני מקרי רצח ביער. ביוני 1990 נרצח אבי אדרי. בפברואר 1998, אירע רצח נועה אייל. 

במאי 2016, היער ניזוק לאחר שאלמוני שלא כיבה את מדורת ל"ג בעומר גרם לשריפה שהשמידה חלק גדול מהחי והצומח.

## ארכאולוגיה
ביער, למרגלות רמת שלמה ומול נחל צופים ורמת אשכול מצויה מערת קבורה גדולה, מערת אום אל עמד. החוקרים שעסקו בחקר המערה נטו לתארך אותה, על פי ניתוח תוכניתה האדריכלית, חזיתה ועיטוריה, למחצית הראשונה של המאה ה-1 לפנה"ס. הארכאולוג נחמן אביגד הציע שנחצבה בראשית ימי הורדוס.

בקטע של נחל שורק, בין בית איכסא ורמות אלון מצויים שרידים של מערת קבורה נוספת, ושל מבנים רבים נוספים. שרידים אלו תוארכו לתקופת בית ראשון, ושטחם קרוי "פארק ארץ התנ"ך". 

בכל רחבי היער נערכו במהלך השנים מספר חפירות וסקרים ארכאולוגים, בהם נמצאו ממצאים החל מתקופת הברזל בארץ ישראל ועד התקופה הצלבנית. שתי החורבות המרכזיות הן ח'רבת אל-מצאנע, שבתחומה תועדו שרידי כנסייה חצובה, מבנים ומתקנים חקלאיים מהתקופה הביזנטית בארץ ישראל, וח'רבת א-ראס, שבתחומה מערת קבורה חצובה ומפוארת למדי, ומערכת גדולה של מחצבות מהתקופה ההלניסטית בארץ ישראל והתקופה הרומית בארץ ישראל. בראשית שנות ה-2000, לקראת סלילת דרך יצחק שמיר בחלקו המערבי של היער, נחשפו ארבעה מבני ארבעה מרחבים מתקופת הברזל.

## ראו גם
* מצפה נפתוח
* יער ירושלים
## קישורים חיצוניים

* פארק נחל צופים  באתר הרשות לפיתוח ירושלים

## הערות שוליים

רמות
קטגוריה:ירושלים: גאוגרפיה
קטגוריה:ירושלים: גנים ופארקים
Kon-Tiki

**Kon-Tiki** הוא קטע כלי של להקת הצלליות. הסינגל הגיע למקום הראשון במצעד הסינגלים הבריטי באוקטובר 1961. זה היה הלהיט החמישי של להקת הצלליות, והשני שהגיע לראש המצעד בממלכה המאוחדת.

## מיקומי שיא

## משתתפים
* האנק מרווין – גיטרה מובילה
* ברוס ולש – גיטרת קצב
* ג'ט האריס – גיטרה באס
* טוני מיהאן – תופים

מיהאן הוחלף במתופף בריאן בנט כשסינגל זה היה במקום הראשון במצעד הסינגלים הבריטי.

## קישורים חיצוניים

## הערות שוליים

קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים בהוצאת קולומביה גרפופון קומפני
היפרקפניה

**היפרקפניה** (באנגלית: **Hypercapnia**, מיוונית: **Hyper** יותר מדי או מעל, **kapnos** עשן) הוא מצב שבו רמת הפחמן דו-חמצני (CO2ׂ) בריאות (ובמרבית המקרים גם בדם העורקי) גבוהה מהרגיל.

## גורמים
פחמן דו-חמצני הוא מוצר מטבולי רגיל, הוא מומס בדם ומשוחלף בריאות, עלייה של רמת הפחמן דו-חמצני בדם נגרמת במצב בו כמות הפחמן דו-חמצני הנוצר, גדולה מכמות הפחמן דו-חמצני הננשף, מצב זה נגרם בעקבות מחלות ריאה או בעקבות חשיפה ממושכת לסביבה שבה תכולת הפחמן דו-חמצני באוויר גבוהה באופן חריג.

## ראו גם
* קפנוגרפיה
* פיזיולוגיה של מערכת הנשימה

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:מחלות מערכת הנשימה
IQ-קוורטאל (מוסקבה סיטי)

**IQ-קוורטאל** (ברוסית: **IQ-квартал**) הוא קומפלקס רב-תכליתי הנמצא במוסקבה סיטי, מרכז העסקים הבינלאומי של מוסקבה.
## המבנה
במפלס התת-קרקעי של IQ-קוורטאל יש יציאה לתחנת המטרו "מז'דונרודנאיה". במרחק הליכה נמצאות תחנות המטרו "דלובוי צנטר", "ויסטבוצ'נאיה", וכן התחנה "דלובוי צנטר" של הטבעת המרכזית של מוסקבה. בסביבתו הקרובה של המתחם נמצאת טבעת התחבורה השלישית.

באביב 2019, במגדל בן 42 קומות התמקמו שלושה משרדי ממשלה רוסיים – המשרד לפיתוח כלכלי, משרד המסחר והתעשייה, המשרד לפיתוח דיגיטלי, תקשורת ותקשורת ההמונים וכן סוכנויות ופקידויות הכפופים להם.

מגדל בן 33 קומות שייך לבנק החקלאות הרוסי, ומשמש כמטה הבנק.

המתחם כולל שלושה בניינים:
* מגדל 1: מתנשא לגובה 87 מטר וכולל 22 קומות.
* מגדל 2: מתנשא לגובה 135 מטר וכולל 33 קומות.
* מגדל 3: מתנשא לגובה 173 מטר וכולל 42 קומות. שטח המתקן הכולל – 22,800 מ"ר שטח השטח הכולל של המשרד – 107,000 מ"ר שטח הדירות הכולל – 8,500 מ"ר מערכות הנדסיות – מערכות אוורור ופליטה מרכזיות, מערכות מיזוג מרכזיות, מערכות הסקה מרכזית, מערכות אספקת חשמל רציפה ומערכות אזעקה חניה – חניה תת-קרקעית ל-716 מקומות חנייה וחניון שמור בחצר.

## גלריה

קובץ:IQ-quarter Tower 2 October 2019.jpg
קובץ:Главный офис РСХБ в Москва-сити.jpg
קובץ:Moscow City at night, 2024 17.jpg
קובץ:IQ-quarter - Moscow.jpg
קובץ:Moscow, Testovskaya Street, IQ-Quarter building (31028599610).jpg


## קישורים חיצוניים

*  

## הערות שוליים

קטגוריה:מוסקבה סיטי
קטגוריה:מוסקבה: גורדי שחקים
Impact Wrestling Hard To Kill

**Hard To Kill** היה אחד מאירועי השלם וצפה של ארגון ההיאבקות האמריקאי, Impact Wrestling. האירוע נערך ב-12 בינואר 2020, באולם הבומב פאקטורי שבדאלאס, טקסס.

תשעה קרבות התנהלו באירוע. בקרב המרכזי, טסה בלנצ'רד ניצחה את סמי קאליהן בקרב בין מגדרי וזכתה באליפות העולם של אימפקט, מה שהפך אותה למתאבקת הראשונה בהיסטוריה אשר זוכה באליפות עולם גברית.

## הפקה

### רקע

באירוע באונד פור גלורי, ארגון Impact Wrestling הודיע על קיום האירוע Hard To Kill בינואר 2020, אך תאריך ומיקום רשמיים לא פורסמו. לאחר מכן, נודע שהאירוע יתקיים ב-12 בינואר 2020 בדאלאס, טקסס.

### עלילות

האירוע כלל קרבות שנבעו מעלילות מתוסרטות מתוכניות Impact Wrestling.

ריץ' סוואן היה אמור להתחרות בקרב זוגות ביחד עם ווילי מאק נגד הצפון (אית'ן פייג' וג'וש אלכסנדר) על אליפות הזוגות של אימפקט, אך הוא ספג פציעה בקרסול יומיים לפני באירוע Bash at the Brewery 2; כתוצאה מכך, הרופאים החליטו שלא להרשות לו להתאבק. בריאן קייג' גם ספג פציעה, כשקרע את שריר הזרוע בשבועות שהובילו לאירוע, מה שגרם גם לו לא להתחרות בקרב רשמי. מנגד, דאגה הוא זה שמילא את מקומו בקרב נגד רוב ואן דאם.

## תוצאות

## קישורים חיצוניים
* 

## הערות שוליים

קטגוריה:אירוע היאבקות מקצועית
קטגוריה:2020 בארצות הברית: ספורט
יחסי דנמרק–טנזניה

**יחסי דנמרק–טנזניה** הם היחסים הדו-צדדיים בין דנמרק לטנזניה. דנמרק מחזיקה בטנזניה שגרירות בדאר א-סלאם. טנזניה מיוצגת בדנמרק, באמצעות שגרירותה בסטוקהולם, שוודיה. לטנזניה יש קונסוליית כבוד בדנמרק.

## היסטוריה
יחסים דיפלומטיים בין דנמרק לטנזניה כוננו בשנוץ ה-60. מיד לאחר מכן, דנמרק ביצעה פרויקט בקיבאהה. בשנת 1970 מסרה ממשלת דנמרק את הפרויקט ליוליוס ניירר, נשיא טנזניה.

## סיוע לטנזניה
הסיוע הדני בטנזניה הסתכם ב-500 מיליון קרונה דנית בשנת 2010. דנמרק התמקדה בתחומים אלו; סביבה עסקית, בריאות הציבור, ניהול משאבי טבע, תמיכה בתקציב, דמוקרטיה, ממשל תקין, מינהל ציבורי, שיתוף פעולה בין חברות טנזניות ודניות ופליטים. דנמרק תומכת גם בפליטים בורונדים וקונגולזים בטנזניה.

## ביקורים רמי דרג
ב-5 בפברואר 1991 ביקר נשיא טנזניה, יוליוס ניירר, בארגון "Mellemfolkeligt Samvirke" בדנמרק. ראש ממשלת דנמרק אנדרס פוג ראסמוסן ביקר בטנזניה בשנת 2005. נשיא טנזניה, ג'קאיה קיקווטה, ביקר בדנמרק בשנת 2007, ושוב ב-5 במאי 2009.

## הערות שוליים

קטגוריה:ערכים ללא קטגוריות פיזיות - יחסי חוץ
האטה פסיכומוטורית

**האטה פסיכומוטורית** כרוכה בהאטת המחשבה וצמצום התנועות הגופניות אצל אדם. האטה פסיכומוטורית יכולה לגרום להאטה גלויה של התגובות הגופניות והרגשיות, כולל דיבור ואפקט. האטה פסיכומוטורית היא ההפך מאי שקט או אגיטציה פסיכומוטורית.

האטה פסיכומוטורית נפוצה בעיקר בקרב אנשים עם דיכאון מג'ורי ובשלב הדיכאוני של הפרעה דו־קוטבית. היא קשורה גם להשפעות השליליות של תרופות מסוימות, כמו בנזודיאזפינים. במיוחד במצב של אשפוז, האטה פסיכומוטורית עשויה לדרוש טיפול סיעודי מוגבר על מנת להבטיח צריכת מזון ונוזלים מספקים וטיפול אישי מספיק. הסכמה מדעת לטיפול קשה יותר להשגה בנוכחות מצב זה. 

בסכיזופרניה רמת הפעילות עשויה להשתנות מהאטה פסיכומוטורית לאגיטציה. המטופל יחווה תקופות של היעדר תגובה, וברגע הבא יהיה פעיל ואנרגטי. בחולים עם הפרעות דיכאון חוזרות, נצפה שינוי בתפקודים המוטוריים, המתבטא בהאטה מוטורית ושינויים שיווי המשקל ובהליכה, כמו גם שינויים בפעילות הביואלקטרית של המוח. 

## גורמים
המקור להאטה הפסיכומוטורית בליקויים תפקודיים בקליפת המוח הקדם-פרונטלית וחריגות בהעברה עצבית של דופמין. האטה פסיכומוטורית מופיעה כחלק מההפרעות הבאות:

*הפרעות פסיכיאטריות - סכיזופרניה, דיכאון קשה, הפרעה דו־קוטבית ועוד.
* הפרעות פסיכולוגיות - הפרעות אכילה, הפרעות במצב הרוח, הפרעות חרדה ועוד.
* תרופות פסיכיאטריות הנלקחות בצורה לא נכונה, במנת יתר או מעורבבות באלכוהול.
* חוסר איזון הורמונלי, כמו עקב בעיות בתפקודי בלוטת התריס.
* מחלות כרוניות וגנטיות מסוימות.
* הפרעות נוירולוגיות, כגון מחלת פרקינסון.

## דוגמאות
מעבר להאטה בחשיבה, תנועה וצמצום רגשי, האטה פסיכומוטורית יכולה לקבל ביטוי באופנים כמו אלו:
* קושי בלתי מוסבר לבצע את מה שנחשבים בדרך כלל למשימות טיפוח עצמי "אוטומטיות" או "שגרתיות" עבור אנשים ללא מחלה דיכאונית, כמו להתקלח, להתלבש, לטיפוח עצמי, לבשל, לצחצח שיניים ולפעילות גופנית.
* קושי גופני בביצוע פעילויות שבדרך כלל ידרשו מחשבה או מאמץ מועטים כמו לעלות במדרגות, לקום מהמיטה, להכין ארוחות ולנקות כלים מהשולחן, מטלות משק הבית או החזרת שיחות טלפון.
* משימות הדורשות ניידות ובאופן בלתי מוסבר נראות "בלתי אפשריות". פעילויות כמו קניות, קבלת מצרכים, טיפול בצרכים היומיומיים של ילדיכם ועמידה בדרישות התעסוקה או בית הספר נפוצות בדרך כלל.
* פעילויות שדורשות מאמץ נפשי מועט עשויות להפוך למאתגרות. לעיתים קרובות קשה לאזן את פנקס הצ'קים, להכין רשימת קניות או לקבל החלטות לגבי משימות ארציות, כמו להחליט אילו סידורים יש לעשות.

## הערות שוליים

קטגוריה:הפרעות נפשיות והתנהגותיות
קטגוריה:שליטה מוטורית
מאמו

**מאמו** (מצרפתית: **Maman**; בעברית: **אמא**) הוא סינגל שהוקלט על ידי הזמר-יוצר הישראלי-צרפתי סטפן לגר והזמר הישראלי איתי לוי. השיר יצא לאור ב-25 בפברואר 2018, כסינגל השני מתוך אלבומו הרביעי של איתי לוי, שתישרף האהבה, על ידי חברת התקליטים יוניסל.

## רקע וכתיבה
השיר נכתב והולחן על ידי סטפן לגר, דולב רם ופן חזות והופק על ידי דולב רם ופן חזות, ניב שטובי, ליאור אברמוב. השיר הוא בסגנון הפופ אשר משלב בתוכו את סגנון המוזיקה המזרחית. כמו כן, השיר משלב בתוכו את השפות עברית וצרפתית.

בסמוך לצאתו כסינגל, עלה השיר לרשת הזרמת המדיה ספוטיפיי וצבר מעל ל-3 מיליון השמעות.

## וידאו קליפ
הווידאו קליפ הנלווה שצולם לשיר עלה לערוץ היוטיוב של סטפן לגר ב-25 בפברואר 2018, בסמוך לצאת הסינגל. בקליפ ניתן לראות את לגר ולוי על גג מגדלי עזריאלי שרים ורוקדים לצלילי השיר.

נכון לינואר 2021, מונה הצפיות של הקליפ עומד על כ-35 מיליון.

## מיקומי שיא

## הערות שוליים

קטגוריה:שירי סטפן לגר
קטגוריה:שירי איתי לוי
קטגוריה:שירים בעברית
קטגוריה:שירים בצרפתית
קטגוריה:שירים מרובי שפות
קטגוריה:שירים שנכתבו על ידי דולב רם
קטגוריה:שירים שנכתבו על ידי פן חזות
נקז מוח

ממוזער|נקז מוח
ממוזער|צילום רנטגן של אדם עם נקז מוח
**נקז מוח** (באנגלית: **Cerebral shunt**) מבוצע במקרה שבו מצטבר נוזל המוח (CSF) בחלל המוח, בדרך כלל בעקבות הידרוצפלוס.
## הגורמים להצטברות נוזל המוח
הידרוצפלוס לרוב נוצר בעקבות חסימה בניקוז נוזל המוח (CSF), מחדרי המוח לעמוד השידרה ומשם לניקוז בגוף, נוזל המוח נוצר במחזוריות ומשמש להגנה על רקמת המוח, והניקוז הקבוע שלו חיוני כדי שלא ייווצר לחץ תוך-גולגולתי. בנוסף מצב זה עלול לקרות כתוצאה מייצור עודף של CSF. החסימה עלולה להיות מוּלדת (לרוב בפגים מתחת ל-1,000 גרם) או להיגרם כתוצאה ממחלה, גידול ו/או טראומה לגולגולת או לעמוד השדרה. הפרעות בספיגת הנוזלים בחדרי המוח יכולה להיגרם ממגוון סיבות כגון: מחלות זיהומיות, דימומים עקב שבץ או זקנה. 

אצל אדם מבוגר, עצמות הגולגולת סגורות ולכן מצב של הידרוצפלוס ועליית לחץ הנוזל במוח יביא לסימנים חמורים, כגון: הפרעה בהכרה, כאבי ראש, הקאות, בעיות בזיכרון, בעיות התנהגות, הפרעות בהליכה ואי-שליטה על הסוגרים. בנוסף לכך, ייתכנו כאבי ראש בעיקר באזור המצח, בחילות והקאות וכן טשטוש ראייה כתוצאה מלחץ על עצבי הראייה. הסיבה השכיחה להיווצרות הידרוצפלוס במבוגרים, היא גידולים החוסמים את מערכת החדרים, דימום (הנגרם מיתר לחץ-דם או משינויים טרשתיים של כלי הדם במוח), מומים בכלי דם או טראומה.

ללא קשר לסיבה, הנוזל מצטבר בחלל המוח. לחץ על רקמת המוח בסופו של דבר גורם לעיוותים ופגיעות מוחיות. אצל מבוגרים הסימנים מופיעים מהר, מאחר שנפח הגולגולת אצלם קבוע והיא אינה יכולה להתרחב כמו אצל תינוקות. תינוקות, עוברים וילדים החולים במחלה סובלים מראש מוגדל, ללא קשר לפנים, מאחר שעצמות הגולגולת מתרחבות וחופשיות עדיין. גמישות זו מאפשרת פגיעה קלינית נמוכה יותר אצל תינוקות, מה שמאפשר טווח זמן לתיקון בלי שבהכרח ייווצר נזק משמעותי.

## החדרת הנקז
הניתוח מבוצע בהרדמה מלאה ונמשך כשעה המנתח מבצע שלושה חתכים: בראש, בצוואר ובבטן. במהלך הניתוח מוחדרת צינורית עשויה סיליקון ובה שסתום חד כיווני (הנפתח ונסגר בהתאם ללחץ בתוך הראש) לתוך חלל המוח על מנת לעקוף את החסימה ב-Arachnoid granulation ולנקז את עודפי ה-CSF אל אזורים אחרים בגוף. בדרך כלל מנוקז הנוזל לחלל הבטן, אך ישנן חלופות אחרות, התלויות לפעמים במבנה האנטומי של החולה.

כאשר צינורית השאנט פועלת כראוי, מתאפשר לחולה לנהל אורח חיים תקין ומלא בלי הפרעות לתפקוד היומיומי. נדרשת ערנות לסימני חסימה, שעלולים להצביע על צורך בשחזור השאנט (repair).
## נקז חיצוני זמני
במקרה של דימום במוח (כתוצאה מטראומה או אירוע מוחי) ועלייה בלחץ התוך גלגלתי (icp), ניתן להחדיר צנתר המנקז את הדם מחוץ לגלגולת.

ההחלטה על ביצוע הפרוצדורה תלויה במשתנים רבים, הצוות הרפואי יחדיר חיישן המודד את הלחץ בתוך הגולגולת וינטר את רמות הלחץ, לאחר החלטה על ניקוז הדימום, קודחים חור בגלגולת ומחדירים את הנקז לחלל שבו הצטבר הדימום, מחברים את הנקז לשקית ועוקבים אחרי כמות הנוזל.

## קישורים חיצוניים

קטגוריה:פריטי טכנולוגיה מסייעת מושתלים
קטגוריה:נוירוכירורגיה
יחסי ג'יבוטי – הממלכה המאוחדת

[ממוזער|שר החוץ של ג'יבוטי [מחמוד עלי יוסוף נפגש עם מקבילו הבריטי ויליאם הייג בלונדון, 2013]]
**יחסי ג'יבוטי–הממלכה המאוחדת** הם היחסים הדו-צדדיים בין ג'יבוטי והממלכה המאוחדת.

## היסטוריה
### [[סומלילנד הצרפתית]]
באמצע המאה ה-19 החל המרוץ לאפריקה בו ניסו מעצמות המערב להשתלט על שטחים נרחבים באפריקה. החל משנות ה-50 של המאה ה-19 החלה צרפת להשתלט על שטח בצפון סומליה ובמרכזו עיר הנמל ג'יבוטי. בתחילת שנות ה-80 של המאה ה-19 השתלטה צרפת על השטח והקימה בו מושבה. ב-1888 חתמה בריטניה על הסכם עם צרפת שתיחם את שטחי המושבות של שתי המעצמות, והקימה פרוטקטורט בשם "סומלילנד הבריטית". סומלילנד הצרפתית קמה באופן רשמי ב-1896.

בסוף המאה ה-19 הייתה סומליה מחולקת למעשה לשטח סומלילנד הבריטית, לשטח סומלילנד הצרפתית, ולשטח סומלילנד האיטלקית שהפך לחלק ממזרח אפריקה האיטלקית שכללה את שטחי סומלילנד האיטלקית, אתיופיה ואריתריאה.

### במלחמת העולם השנייה
לאחר תבוסת צרפת במסגרת המערכה על צרפת החליט מפקד הצבא הצרפתי במושבה פול לואי לז'נטיום להמשיך בלחימה לצד צרפת החופשית, אך השלטונות האזרחים החליטו לעמוד לצד צרפת של וישי. במהלך המערכה במזרח אפריקה היה מצבה של סומלילנד הצרפתית רגיש במיוחד. ג'יבוטי נתפסה כנמל אסטרטגי במאבק שבין האימפריה הבריטית ואיטליה הפאשיסטית על השליטה באזור סומליה, אתיופיה ואריתריאה. במהלך המערכה הטילה בריטניה מצור ימי על סומלילנד הצרפתית. על אף ניסיונותיו החוזרים והנשנים של לז'נטיום לשכנע את אנשי המושבה כי יעברו לצד צרפת של וישי, נותרה המושבה בסירובה. מושל המושבה דיכא ביד רמה כל ניסיון להצטרף לכוחותיו של לז'נטיום, והטיל עונש מוות על אלו שהטיפו לכך.

רק בדצמבר 1942 לאחר מבצע לפיד בו כבשו בעלות הברית את מושבות צרפת בצפון אפריקה, והשתלטות גרמניה הנאצית על "האזור החופשי" בצרפת, הודיעו אנשי סומלילנד הצרפתית על תמיכתם באנשי צרפת החופשית.

עד לסיום מלחמת העולם השנייה נותרה סומלילנד הצרפתית תחת שליטה צבאית בריטית וממשל אזרחי צרפתי. ב-1946 קיבלה המושבה מעמד של "טריטוריה שמעבר לים".

### היחסים כיום
בשנת 1977 הוקמה המדינה ג'יבוטי, ולאחר שקיבלה את עצמאותה היא כוננה יחסים דיפלומטיים עם בריטניה.

## נציגויות דיפלומטיות
בריטניה מחזיקה בג'יבוטי קונסוליה כללית בעיר ג'יבוטי, ואילו לג'יבוטי אין אף נציגות דיפלומטית בבריטניה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
כשתבוא (שיר של עדן בן זקן)

"**כשתבוא**" הוא שיר שהוקלט על ידי הזמרת הישראלית עדן בן זקן. הוא יצא לאור ב-17 במרץ 2020, בהוצאת חברות התקליטים שרית הפקות וארומה מיוזיק, כסינגל השני מתוך אלבום האולפן החמישי שלה, מועבט (2021).

## רקע וכתיבה
השיר נכתב, הולחן והופק על ידי תמר יהלומי ויונתן קלימי. בשיר מופיעים קולות רקע אשר בוצעו על ידי יהלומי וקלימי. השיר הוא מעין בלדת פופ מיד-טמפו, בה בן זקן מדברת על התינוק שמצפה לו והאושר שמחכה לו. שיר זה מגיע לאחר מספר ביטולים של הופעות בפסטיגל 2019 ומופע בהיכל מנורה מבטחים של בן זקן שנדחה בשל הריונה ועניין בריאותי.

## וידאו קליפ
טרם יצא הווידאו קליפ של השיר, העלתה בן זקן לערוץ היוטיוב שלה את קליפ המילים המלא של השיר. כמו כן, הקליפ מציג בתוכו את עטיפתו של הסינגל, ולאורכו ניתן לראות את עטיפת הסינגל ותמונות של ילד ואישה בהריון.

## מיקומי שיא

## קישורים חיצוניים

## הערות שוליים

קטגוריה:שירי עדן בן זקן
קטגוריה:שירים בעברית
קטגוריה:שירים שנכתבו על ידי תמר יהלומי
קטגוריה:שירים שנכתבו על ידי יונתן קלימי
קטגוריה:שירים שהולחנו על ידי תמר יהלומי
קטגוריה:שירים שהולחנו על ידי יונתן קלימי
קטגוריה:שירים שהופקו על ידי תמר יהלומי
קטגוריה:שירים שהופקו על ידי יונתן קלימי
קטגוריה:שירים על היריון
קטגוריה:בלדות פופ
קטגוריה:סינגלים בהוצאת ארומה מיוזיק
קטגוריה:סינגלים בהוצאת שרית הפקות
אישי גודפרי

**אישי גודפרי** (באנגלית: **My Man Godfrey**) הוא סרט קומדיה מטורפת אמריקאי משנת 1936 עם ויליאם פאוול וקרול לומברד בתפקידים הראשיים, (שניהם היו זוג נשוי בשנים 1931–1933).

התסריט מבוסס על הרומן "1101 Park Avenue" של אריק האץ' ומספר על צעירה עשירה שלקחה אדם מוזנח ומרושש להיות משרת במשפחתה ולבסוף התאהבה בו. הסרט מתאר בהומור את ההבדל הגדול בין העשירים והעניים בתקופת השפל הגדול.

ב-1957 הופק רימייק לסרט בבימויו של הנרי קוסטר, בהשתתפות ג'ון אליסון ודייוויד ניבן.

ב-1999 נבחר הסרט לשימור בארכיון הסרטים הלאומי של ארצות הברית על ידי ספריית הקונגרס על היותו בעל חשיבות תרבותית, היסטורית ואסתטית.

ב-2000 בחר מכון הסרטים האמריקאי את הסרט במקום 44 ברשימת הקומדיות המוצלחות ביותר.

ב-2005 עבר הסרט שיחזור וצביעה. הסרט המלא בצבע נמצא באתר יוטיוב.

## תקציר העלילה
גודפרי פארק (ויליאם פאוול) גר בשכונת הובר ליד איסט ריבר וגשר קווינסבורו ביחד עם עוד אנשים חסרי כל. הוא נראה מוזנח ומזוקן. יום אחד מגיעות לשם שתי בחורות צעירות, קורנליה בולוק (גייל פטריק) ואחותה איירין (קרול לומברד).

הן משתתפות בתחרות שנערכת במלון ולדורף-ריץ ובו נדרשים להביא במהירות למלון איש "שכוח" (Forgotten man) שנמצא בתחתית השכבה החברתית ללא מקום מגורים קבוע ואף אחד לא מתעניין בגורלו. קורנליה מציעה לו 5 דולר כדי שייתיצב איתה. הוא נעלב מההצעה ומהצורה שבה הציעה לו, דוחף אותה והיא בורחת מהמקום. אחותה איירין יותר נימוסית והוא מסכים להגיע איתה למלון. איירין מגיעה ראשונה וזוכה בגביע. גודפרי פונה לכל קהל החוגגים ואומר להם שהאנשים הפשוטים עימם הוא מתגורר בשכונה טובים מהם לאין ערוך.

איירין רואה שהוא נעלב ומציעה לו להיות משרת בבית משפחתה בפארק אווניו. המשרתת מולי (ג'ין דיקסון) מזהירה אותו שהמשפחה מפונקת ומופרעת. האם אנג'ליקה (אליס בריידי) מחזיקה בביתם בן חסות/ג'יגולו בשם קרלו (מישה אאואר). האב אלכסנדר (יוג'ין פאלט) הוא סוחר מניות עשיר ולא מסוגל להשתלט על אשתו ושתי בנותיו.

גודפרי מתפקד יפה במשפחת בולוק. הם לא יודעים שהוא למעשה איש מבוסס מבוסטון שעבר להתגורר בשכונת האביונים בניו יורק לאחר משבר רומנטי. איירין מתאהבת בו אך קורנליה מתעבת אותו ומטמינה תכשיט יקר במיטתו. השוטרים המוזעקים עורכים חיפוש בדירתו ולא מוצאים את התכשיט.

אלכסנדר בולוק מאבד את הונו ונאלץ למכור את כל מניותיו. הוא מיואש וזורק את קרלו מהבית. גודפרי מודיע על עזיבתו ואיירין מזייפת התקף התעלפות אך מתעוררת לאחר שהוא מוביל אותה למקלחת ושוטף אותה במים קרים.

גודפרי ממשכן את התכשיט, משקיע מכספו וקונה בחזרה את מניותיו של אלכסנדר ברווח ומחזיר אותם לאלכסנדר ביחד עם התכשיט. עם שארית כספו הוא מקים ביחד עם חברו מבוסטון, טומי גריי (אלן מובריי) מועדון לילה גדול ושיכון לחבריו האביונים. איירין מגיעה למקום ו"מכריחה" אותו להתחתן איתה בטקס נישואים מהיר.

## פרסים
הסרט היה מועמד לשישה פרסי אוסקר:
*פרס אוסקר לשחקן הטוב ביותר - ויליאם פאוול
*פרס אוסקר לשחקנית הטובה ביותר - קרול לומברד
*פרס אוסקר לשחקן המשנה הטוב ביותר - מישה אאואר
*פרס אוסקר לשחקנית המשנה הטובה ביותר - אליס בריידי
*פרס אוסקר לתסריט המעובד הטוב ביותר - אריק האץ', מורי ריסקינד

## קישורים חיצוניים

*קדימון, באתר 

קטגוריה:ערכים שבהם תבנית בריטניקה אינה מתאימה
קטגוריה:סרטים באנגלית
קטגוריה:סרטי שחור-לבן אמריקאיים
קטגוריה:סרטים רומנטיים
קטגוריה:סרטי אולפני יוניברסל
קטגוריה:סרטים בשימור ספריית הקונגרס
קטגוריה:סרטי קומדיה אמריקאיים
קטגוריה:סרטי קומדיה מטורפת
קטגוריה:סרטים אמריקאיים משנת 1936
קטגוריה:סרטי 1936
קטגוריה:סרטים המבוססים על רומנים אמריקאים
מדבר קארו

ממוזער|מדבר קארו
**מדבר קארו** (באנגלית: **Karoo**) הוא אזור מדברי בעל אקלים צחיח בדרומה של אפריקה. הקארו משתרע על כ-35% משטחה של דרום אפריקה ואף על חלק קטן משטחה של נמיביה השכנה. שטח מדבר הקארו אינו מוגדר היטב, והגדרתו מתבצעת על פי מספר מאפיינים כדוגמת טופוגרפיה, גאולוגיה ואקלים, ובפרט, מיעוט הגשמים, האוויר היבש, השמים החפים מעננים והפרשי הטמפרטורות הקיצוניים. רכס הרי הסווארטברג מחלק את הקארו לשני אזורים נפרדים – הקארו הגדול מצפון והקארו הקטן מדרום.

תנאי האקלים גרמו לבחירת האזור לבניית הטלסקופ הגדול של דרום אפריקה שהופעל בשנת 2005.
## היסטוריה
### הקארו הגדול
המתיישבים האירופאים הראשונים הגיעו לכף התקווה הטובה ב-1652, אך הודות לאקלים הקשה, רק ב הצליחו הטרקבורים להגיע לקארו. לקראת סוף המאה ה-19, הוקמו בקארו טחנות רוח לשאיבת מים, אשר שינו משמעותית את המחייה בקארו ואפשרו גידול כבשים. בזמן מלחמת הבורים השנייה, קרבות רבים התנהלו בקארו, ובלוקהאוסים רבים עדיין עומדים על תילם.

### הקארו הקטן
הקארו הקטן נתגלה על ידי מתיישבים אירופאים לקראת סוף המאה ה-17, ובמאה ה-19, יצוא נוצות היען, תרם משמעותית למצבם הכלכלי של מגדלי היענים. אלו, ניצלו את מעמדם והקימו מבנים מפוארים ברחבי אודסהורן שבקארו הקטן.

## בעלי חיים
### הקארו הגדול
בעבר, חיו בקארו הגדול מינים רבים של אנטילופות וחיות נוספות, בעיקר באזור המזרחי של הקארו הגדול. כמו כן, ישנן עדויות לכך ששכנו בקארו הגדול היפופוטמים, קרנפים ויענים. בעבר חיה בה זברת הקואגה, שהיוותה מטרה קלה לציידים עד שנכחדה לחלוטין ב-1883.

אחת התופעות הזואולוגיות המעניינות ביותר שידע הקארו הגדול, היא נדידת הדלגנים התקופתית, שתועדה לראשונה על ידי החוקר הצרפתי לה-וואילאנט ב-1782. ארנב הנהרות (Bunolagus monticularis), אשר חי בקארו בלבד, מהווה את אחד ממיני היונקים בסכנת ההכחדה הקשה ביותר ומספר הפריטים מוערך בכ-1,500 בלבד. בתקופה האחרונה, עם הגעת הטכנולוגיה המאפשרת גידול כבשים ועם ניסיונות שיקום ושחזור הקארו, בין הטורפים שניתן למצוא בקארו הגדול: קרקל, תן שחור-גב, עיט שחור, עיט לוחם, נמרים ואריות.

### הקארו הקטן
בעבר, בקארו הקטן, ניתן היה למצוא פרטים רבים של זברת הרים, שכמעט ונכחדה לחלוטין בשנות השלושים, אך עם עליית מאמצי השימור, מספרם עלה משמעותית. החל מהמאה ה-19, חוואים בקארו מצאו גידול יענים כמקור הכנסה נוח, והחלו לייצא נוצות, עורות ובשר יען.

## קישורים חיצוניים

* 

קטגוריה:קצרמר גאוגרפיה של אפריקה
קארו
קטגוריה:נמיביה: גאוגרפיה
קטגוריה:דרום אפריקה: גאוגרפיה
המרכז הרפואי האזורי דבי מאונטיין

**המרכז הרפואי האזורי דאבי מאונטיין** (בסינית: **大别山区域医疗中心**) הוא בית חולים קמפוס שנמצא במחוז חוביי, סין. במקור, הוקם כקמפוס חדש להעתקת בית החולים המרכזי של הואנג-נג, והוסב במהירות למתקן הסגר כתגובה להתפרצות וירוס הקורונה בשנים 2019–2020.

## היסטוריה
בניית קמפוס בית החולים החדש החלה בשנת 2013 והמבנים בקמפוס הושלמו בשנת 2016 כפרויקט ארוך טווח להעתקת בית החולים המרכזי של הואנג-נג.

עם זאת, עקב התפשטותה המהירה של מגפת הקורונה בווהאן, הרשויות הודיעו ב-24 בינואר 2020 כי הקמפוס יומר במהירות לטיפול בחולי הנגיף. העבודות להסבת הקמפוס החלו ב-25 בינואר 2020. העבודות הושלמו ב-28 בינואר 2020 לאחר 48 שעות ובית החולים החל לקבל חולים בשעה 10:30 בערב.

## עיצוב
העיצוב המקורי של הקמפוס אפשר קיבולת של 2,000 מיטות.

כמתקן להסגר למגפת הקורונה בין השנים 2019–2020, כיום יש בקמפוס קיבולת של 1,000 מיטות.

## ראו גם
* בית החולים ליישנשאן
* בית החולים חוושנשאן

## הערות שוליים

קטגוריה:הרפובליקה העממית של סין: בתי חולים
קטגוריה:מגפת הקורונה ברפובליקה העממית של סין
סיוף בכיסאות גלגלים

250px|שמאל
ממוזער|רומיין נובל (משמאל) נגד טיאן ג'יאנקוון (מימין) בגמר אליפות העולם בסיוף בכיסאות גלגלים 2013
[ממוזער|סייף כיסאות הגלגלים מייקל אלסטון במהלך [המשחקים הפאראלימפיים סידני (2000)]]
**סיוף בכיסאות גלגלים** (נקרא גם "**סיוף נכים**") (באנגלית: **Wheelchair fencing**) הוא גרסת סיף לספורטאים בעלי מוגבלויות, כשבמסגרתו הסייפים היושבים בכיסאות גלגלים. ענף הספורט מנוהל על ידי ארגון ה-IWAS , שמהווה פדרציה בוועד הפאראלימפי הבינלאומי, ומשוחק גם במסגרת המשחקים הפאראלימפיים.

סיף בכיסאות גלגלים דומה מאוד לסיף רגיל. הסייפים משתמשים באותם כלי נשק, אותם חוקי ניקוד, אותם בגדי ספורט בתוספת הגנה על הרגליים, כן ישנן מספר התאמות כמו קיבוע הכיסאות לרצפה במרחק המאפשר לשני המשתתפים לגעת אחד בשני. כן התנועה חופשית מתאפשרת רק בחלק הגוף העליון, עקב כך תנועות הרגליים הוחלפו לתנועות אגן וידיים מהירות וחזקות.

## סיף במשחקים הפאראלימפיים
סיף בכיסאות גלגלים פותח על ידי לודוויג גוטמן כחלק ממשחקי סטוק מנדוויל והוצג לעולם ב.

### טבלת המדליות במשחקים הפאראלימפיים

## סיף בישראל
בישראל, הענף היווה ענף פאראלימפי מפותח בשנות ה-70 וה-80, אלא שלימים, דעך הענף ונעלם לחלוטין. לקראת העשור השני של המאה ה-21, חזר להיות ענף תחרותי, במיוחד עבור נכי צה"ל.   

### נבחרת ישראל בסיף כיסאות גלגלים
* תל אביב 1968: 20px
* היידלברג 1972: 20px 
* טורונטו 1976: 20px
* ארנהם 1980: 20px
* ניו יורק 1984: 20px
* סיאול 1988: 20px

### מדליסטים פאראלימפיים ישראלים בסיף

## קישורים חיצוניים

* 
* 
* סייף בכיסאות גלגלים באתר הוועד הפאראלימפי הישראלי

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ענפי ספורט נכים
קטגוריה:המשחקים הפאראלימפיים
קטגוריה:סיף
I Like It (שיר של קארדי בי, באד באני וג'יי באלווין)

"**I Like It**" (בעברית: "**אני אוהב/ת את זה**") הוא סינגל שהוקלט על ידי הראפרית האמריקאית קארדי בי יחד עם הראפר הפוארטו ריקני באד באני והזמר הקולומביאני ג'יי באלווין. השיר יצא לאור ב-25 במאי 2018, כסינגל הרביעי מתוך אלבום הבכורה של קארדי בי, Invasion of Privacy, על ידי חברת התקליטים אטלנטיק רקורדס.

## רקע וכתיבה
השיר נכתב על ידי כותבים שונים, ביניהם קארדי בי, באד באני, ג'יי באלווין וכותבי השיר "I Like It Like That"  אשר מסומפל בשיר, והופק על ידי ג'יי וייט דיד איט, טייני, קרייג קלמן, אינביזיבל. השיר הוא בסגנון הטראפ לטיני אשר משלב בתוכו את סגנון הסלסה. השיר מבוצע בשפות האנגלית והספרדית.

בסמוך לצאתו כסינגל, עלה השיר לרשת הזרמת המדיה ספוטיפיי, וצבר מעל למיליארד השמעות. השיר הוא השיר הראשון של שלושת האמנים שהגיע למיליארד השמעות בפלטפורמה.

## הערכה ביקורתית
### רשימות סוף שנה

### רשימות כל הזמנים

## וידאו קליפ
הווידאו קליפ הנלווה שצולם לשיר, צולם במרץ 2018 והועלה לערוץ היוטיוב של קארדי בי ב-29 במאי 2018.

נכון לדצמבר 2024, מונה הצפיות של הקליפ עומד על למעלה ממיליארד.

## פרסים ומועמדויות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי קארדי בי
קטגוריה:שירי ג'יי באלווין
קטגוריה:שירי באד באני
קטגוריה:שירים באנגלית
קטגוריה:שירים בספרדית
קטגוריה:שירים מרובי שפות
קטגוריה:שירים שנכתבו על ידי קארדי בי
קטגוריה:שירים שנכתבו על ידי באד באני
קטגוריה:שירים שנכתבו על ידי טייני
קטגוריה:שירים על מוזיקאים
קטגוריה:שירי טראפ לטיניים
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:זוכי פרס המוזיקה של בילבורד: שירים
קטגוריה:שירי פלטינה בגרמניה
קטגוריה:שירי יהלום בארצות הברית
קטגוריה:שירי יהלום בצרפת
קטגוריה:סינגלים בהוצאת אטלנטיק רקורדס
פיאג'ו גרילו

**פיאג'ו גרילו** (באיטלקית: **Piaggio Grillo**) הוא טוסטוס מתוצרת יצרנית הרכב הדו-גלגלי **[[פיאג'ו]]**, אשר יוצר באיטליה בין השנים 1996–1989.

## דגמים
* "SM" – הילוכים יחידים עם אוכף קצר.
* "SL" – הילוכים יחידים עם אוכף וגלגלי סגסוגת קצרים.
* "SK" – דגם עם אוכף וקיקסטארטר (kickstarter) קצרים.
* "LM" – הילוכים יחידים עם אוכף ארוך, גלגלי סגסוגת ומגבר.
* "LV" – דגם עם אוכף ארוך, ומגבר.
* "LK" – דגם עם אוכף ארוך, מגבר וקיקסטארטר.

## ממאפייני "פיאג'ו גרילו"
* שלדה – קורת יחיד פתוחה במתכת לוחית ולחוצה.
* מנוע – 1 צילינדרים, מנוע שתי פעימות, עם חלוקה מסתובבת.
* מנוע קירור אוויר.
* תמסורת – גלגלות מרחיבות עם שליטה אוטומטית (גרסאות SK, LV, LK) או גלגלת קבועה (גרסאות SM, SL, LM).
* הצתה אלקטרונית.
* הנעה באמצעות דוושה או "Kick starter".
* מצמד – מסוג צנטריפוגה (הפרדת המנוע מהאביזר שהוא מניע).
* דלק: תערובת בנזין-שמן 2%.
* מתלים – מלפנים: זרועות מתנדנדות / אחורי: סוג שלוחה.
* בלמים – מלפנים: תוף מרכזי 90 מ"מ / אחורי: תוף מרכזי 136 מ"מ.
* מאייד מתוצרת "Dell'Orto"  מסוג "Dell'Orto SHA 12/12".
* מהירות שיא – 45 קמ"ש.
* קיבולת מכל דלק – 2.8 ליטר (0.5 ליטר – רזרבה).

## תמונות

קובץ:Piaggio Grillo a Rovigo 02.JPG | "פיאג'ו גרילו"
קובץ:Piaggio Grillo a Rovigo 03.JPG | "פיאג'ו גרילו"
קובץ:Piaggio Grillo a Rovigo.jpg | "פיאג'ו גרילו"


## ראו גם
* טוסטוס
* פיאג'ו בוס
* פיאג'ו בראבו

## קישורים חיצוניים

## הערות שוליים

קטגוריה:כלי רכב שהושקו ב-1989
קטגוריה:כלי רכב איטלקיים
קטגוריה:כלי רכב דו-גלגליים
קטגוריה:פיאג'ו
קטגוריה:טוסטוסים
היכל התהילה הפאראלימפי

[ממוזער|[לואיז סאוג'ה , אחת משתי האוסטרליות שנכנסו להיכל התהילה בשנת 2012]]
**היכל התהילה הפאראלימפי ויזה** (באנגלית: **Visa Paralympic Hall of Fame**) הוא היכל תהילה שהוקם בשנת 2006 על ידי הוועד הפאראלימפי הבינלאומי. בכל שנתיים מוכרזים להיכל התהילה בין שלושה לחמישה ספורטאים פאראלימפים. החל משנת 2010 קיבל היכל התהילה  חסות מסחרית מחברת ויזה. הספורטאים נבחרים להיכל התהילה בהתבסס על שלושה קריטריונים: ביצועים ספורטיביים, משחק הוגן (Fair Play) ושירות לקהילה.

## קישורים חיצוניים

* 

## הערות שוליים

פאראלימפי
קטגוריה:ספורט נכים
יחסי דנמרק–מוזמביק

**יחסי דנמרק–מוזמביק** הם היחסים הדו-צדדיים בין דנמרק למוזמביק. יחסים דיפלומטיים כוננו ב-26 ביוני 1975, אולם היחסים החלו עוד לפני שמוזמביק השיגה עצמאות. המכון הדני לזכויות אדם פעל במוזמביק מאז 1997. בשנת 2000 חתמה דנמרק על הסכם עם שר האוצר לואיזה דיאוגו בדבר יישום מנגנונים לשיתוף פעולה.

## סיוע בפיתוח
שיתוף הפעולה הדני בפיתוח הדו-צדדי עם מוזמביק החל בשנות ה-70 עם תוכנית סיוע לרפובליקה העממית של מוזמביק. התוכנית תמכה בחקלאות ובאספקת מים. סיוע הומניטרי היה גם הוא חלק מתוכנית הסיוע. בשנים 1989 עד 1991 דנו שתי המדינות על שיתוף הפעולה בתעשייה, אנרגיה, דייג ותחבורה. דנמרק סייעה למוזמביק בתחום הדייג, החינוך והבריאות בעיר טטה. במהלך התקופה 1992–2006 הסתכם הסיוע בכ-700 מיליון דולר.

בפרק זמן של חמש שנים החל משנת 2006, דנמרק סייעה למוזמביק ב-315 מיליון קרונה דנית למגזר החקלאי ו-57.5 מיליון למגזר המשפטי.

שיתוף הפעולה הסביבתי החל בשנת 1992 והסתיים בשנת 2006.

## ביקורים רמי דרג
ראש ממשלת דנמרק אנדרס פוג ראסמוסן ביקר במוזמביק בספטמבר 2005. נשיא מוזמביק ארמנדו גבוזה ביקר בדנמרק באוקטובר 2008. במהלך הביקור הוא פגש את ראש ממשלת דנמרק אנדרס פוג ראסמוסן, המלכה מרגרטה השנייה ושרת הפיתוח אוללה טירנס.

## נציגויות דיפלומטיות
* דנמרק מחזיקה במוזמביק שגרירות במפוטו.
* מוזמביק מיוצגת בדנמרק, דרך שגרירותה בסטוקהולם, שוודיה עם קונסוליית כבוד בקופנהגן.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי דנמרק–הוותיקן

**יחסי דנמרק–הכס הקדוש** הם היחסים הדו-צדדיים בין דנמרק לוותיקן.

## סקירה כללית
דנמרק הייתה ממלכה נוצרית קתולית עד לתקופת הרפורמציה הפרוטסטנטית. פרדריק הראשון, מלך דנמרק מילא תפקיד מרכזי בהפצת לימוד הלותרניזם בכל רחבי דנמרק. על פי כתב הזכויות שנחתם עם הכתרתו הוא הפך להיות המגן הרשמי של הכנסייה הקתולית בדנמרק. במסגרת תפקידו זה, הוא עמד על זכותו לבחור את הבישופים לדיוקסיות בדנמרק. עם זאת, הוא גילה סובלנות כלפי הפרוטסטנטיות, ולדוגמה, הוא ציווה שהלותרנים והקתולים יחלקו את אותן כנסיות. הוא עודד את פרסום הגרסה הראשונה של התנ"ך בשפה הדנית. ב-1526, כאשר ריחף מעל ראשו של הנס טאוזן, איום במאסר ומשפט בעוון כפירה, מינה אותו פרדריק להיות הכומר האישי שלו כדי שהוא ייהנה מחסינות. החל מ-1527, אישר פרדריק את סגירתם של מנזרים פרנציסקנים ב-28 ערים דניות. בכמה מקרים, הוא הציע סכומים קטנים של כסף לנזירים העקורים. הוא ניצל רגשות אנטי-ממסדיים שהיו שכיחים בקרב אנשים מסוימים כנגד ההיררכיה הכנסייתית והאצולה הקתולית של דנמרק וכן ניהל תעמולה לצמצם את כוחם של הבישופים והאצילים הקתולים. הוא היה מוכשר מספיק כדי למנוע מלחמה כוללת בין הפרוטסטנטים לבין הקתולים. בתקופת שלטונו של בנו, כריסטיאן השלישי, מלך דנמרק הפכה הנצרות הלותרנית לדת המדינה הרשמית של דנמרק, והיא התנתקה מחסותו של האפיפיור.

בשנת 1982 כוננה דנמרק יחסים דיפלומטיים עם הכס הקדוש.

## נציגויות דיפלומטיות
* דנמרק מיוצגת בוותיקן באמצעות שגרירותה בבריסל, בלגיה.
* הוותיקן מיוצג בדנמרק באמצעות הנונציו האפוסטולי בסטוקהולם, שוודיה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
הוועד הבין-לאומי לספורט לקויי שמיעה

**הוועד הבין-לאומי לספורט לקויי שמיעה** (בצרפתית: **Comité International des Sports des Sourds**; בראשי תיבות: **CISS**) הוא גוף המנהל ומארגן משחקי ספורט עבור לקויי שמיעה, ובפרט עבור אולימפיאדת החירשים, שנקראה בעבר "המשחקים העולמיים לחרשים".

הארגון הוקם בפריז על ידי אז'ן רובן-אלקה  אשר היה בעצמו חירש ונשיא פדרציית ספורט החרשים הצרפתית. ב-1924 ארגן אלקייס לראשונה את "המשחקים השקטים הבינלאומיים"  שהתחרו במסגרתם 148 ספורטאים מ-9 מדינות - צרפת, בלגיה, בריטניה, הולנד, הונגריה, איטליה, פולין, רומניה וצ'כוסלובקיה. במשחקי החורף הראשונים שהתקיימו לראשונה בשנת 1949 באוסטריה השתתפו 33 ספורטאים מ-5 מדינות.

בשנת 1935 הצטרפה יפן לוועד והייתה החברה הראשונה מאסיה. ארצות הברית הייתה הראשונה מצפון אמריקה להצטרף לוועד. אוסטרליה וניו זילנד הצטרפו מאוחר יותר בשנת 1955 כחברות הראשונות מאוקיאניה. החברה הראשונה מאפריקה הייתה דרום אפריקה שהצטרפה בשנת 1975.

מטה הארגון ממוקם במרילנד, ארצות הברית.

## קישורים חיצוניים
* 

קטגוריה:לקויות שמיעה
קטגוריה:ארגוני ספורט בין-לאומיים
קטגוריה:ספורט נכים
יחסי אפגניסטן–דנמרק

**יחסי אפגניסטן–דנמרק** הם יחסי החוץ בין אפגניסטן לדנמרק. אפגניסטן מיוצגת בדנמרק, באמצעות שגרירותה באוסלו, נורווגיה. עד אוגוסט 2021 דנמרק החזיקה באפגניסטן שגרירות בקאבול אך כיום אין נציגות רשמית דנית במדינה. דנמרק מחזיקה 760 חיילים באפגניסטן, המרוכזים במחוז הלמנד. היחסים בין המדינות ידידותיים. בדנמרק מתגוררים כ-9,578 אפגנים.

יחסים דיפלומטיים כוננו בשנת 1947. ב-24 במאי 1967 נחתם הסכם שירות אווירי בקאבול. ב-2 במרץ 1979 נחתם הסכם על הלוואה דנית לאפגניסטן.

## הצבא הדני באפגניסטן
מאז 2001, הצבא הדני המלכותי מעורב במלחמה באפגניסטן כחלק מ-ISAF. הצבא הדני המלכותי יחד עם הצבא הבריטי היו מעורבים בעימותים עם הטליבאן במחוז הלמנד. לדנמרק מחזיקה שניים ממטוסי ה-F16 שלהם בבסיס האוויר של מאנאס, קירגיזסטן כדי לתמוך בכוחותיהם באפגניסטן.

## סיוע
הוועדה הדנית לעזרה לפליטים אפגנים היא ארגון הפועל באפגניסטן. הארגון הוקם כדי לתמוך באפגנים, שנמלטו לפקיסטן ואיראן. הסיוע הדני באפגניסטן מסתכם בכל שנה ב-80 מיליון דולר. מאז נפילת הטליבאן בשנת 2001, דנמרק תמכה באפגניסטן בחינוך ובדמוקרטיזציה. בשנת 2005 אישר הפולקטינג 670 מיליון קרונה דנית לבנייה מחדש של אפגניסטן.

במהלך ביקור באפגניסטן בנובמבר 2012, הצהיר השר הדני לשיתוף פעולה בפיתוח, כריסטיאן פריס באך, כי ממשלתו התחייבה בסך 100 מיליון דולר במהלך חמש השנים הבאות.

## ביקורים רמי דרג
ב-28 בינואר 2006 ביקר הנשיא האפגני חאמיד כרזאי את אנדרס פוג ראסמוסן במרינבורג, מעון הקיץ של ראש ממשלת דנמרק. בספטמבר 2009 ביקר ראש ממשלת דנמרק אנדרס פוג ראסמוסן במחנה בסטיון. ב-23 ביוני 2010 ביקר באפגניסטן ראש ממשלת דנמרק לארס לקה ראסמוסן, שם נפגש עם חמיד קרזאי. ב-10 בינואר 2011, שר החוץ האפגני זלמאי ראסול ביקר בדנמרק כדי לדון ביחסים הדו צדדיים.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי דנמרק–קזחסטן

**יחסי דנמרק–קזחסטן** הם היחסים הדו-צדדיים בין דנמרק לקזחסטן. דנמרק הכירה בקזחסטן ב-31 בדצמבר 1991 ויחסים דיפלומטיים כוננו ב-6 במאי 1992. לשתי המדינות אין שגריר תושב. שגריר קזחסטן בבריטניה מוסמך אף לדנמרק. מאז 2005 קונסול הכבוד של דנמרק הוא פר קרלסן, היושב במוסקבה. דנמרק פתחה משימת סחר באלמטי בשנת 2005.

## יחסים פוליטיים
בשנת 2000 ניתנה דחיפה חשובה להתפתחות היחסים הדו-צדדיים על ידי ביקור רשמי בדנמרק של הנשיא נורסולטן נזרבייב, אשר נפגש עם המלכה מרגרטה השנייה ועם ראש הממשלה פול נירופ ראסמוסן. ב-9 ביוני 2010 ביקר בדנמרק שר החוץ של קזחסטן, קאנאט סודאייבייב לשיחה עם סגן ראש הממשלה הדני ושר החוץ לין אספרסן.

## יחסי סחר
בשנים 1993–2003 השקיעה דנמרק כ-1.7 מיליון דולר בכלכלת קזחסטן. הייצוא של דנמרק לקזחסטן עלה בין 2004 ל-2008 מ-253 מיליון ל-488 מיליון קרונה דנית. אבל בשנת 2009 הוא צנח ל-297 מיליון קרונה דנית. היבוא הדני בשנת 2009 הסתכם ב-247 מיליון קרונה דנית.

## שיתוף פעולה
ב-2007 חתמה FLSmidth על חוזה בשווי 670 מיליון קרונה דנית לתמיכה במפעל מלט בקוקשטאו, הנמצא בחלקו בבעלות חברת האנרגיה המזרחית הקזחית. ישנן מספר חברות דניות הפועלות בקזחסטן, בעיקר בתחומי האנרגיה, התרופות והייצור. היחסים הדו-צדדיים מפותחים עוד יותר באמצעות פעילות של קונסורציום "Tengiz-Chevroil Operating" וכן פרויקטים של Karachaganak וצפון הכספי. בשנת 1994 ביקרה משלחת בינלאומית, כולל חברי משלחת דנים, בימת אראל בקזחסטן, ובשנת 1995 ביקרו מנהיגי קהילת הדייג של ימת אראל בדנמרק וחתמו על פרוטוקול של מטרות משותפות.

החברה הדנית Mærsk Oil מחזיקה ב-60% מהמניות בשדה דונגה והייתה בעלת 60% ממניה בשדה סייגק (אותן מכרה בשנת 2010). ייצור הנפט היה 9,000 חביות ליום בשנת 2009.

חברת Baltic Be drinks Holding קנתה בשנת 2002, 76% מהמניות במבשלה הקזחית אירביס והשקיעה בה 45 מיליון אירו. 800,000 חביות בירה הופקו מהמבשלה.

## הערות שוליים

קטגוריה:ערכים ללא קטגוריות פיזיות - יחסי חוץ
Hooker 'N Heat

***Hooker 'N Heat*** הוא אלבום האולפן הרביעי של להקת Canned Heat והוא אלבום משותף של הלהקה עם האמן ג'ון לי הוקר. מחצית השירים באלבום נכתבו על יד הלהקה ומחיצתם נכתבו על ידי הוקר, ואת כמעט כל השירים שר הוקר לבדו, בעוד שזמר הלהקה הראשי, בוב הייט ניגן על כלים שונים. זהו גם אלבומו האחרון של אלן וילסון לפני מותו בגיל 27. זהו אלבום בלוז ורוק בלוז, כששירתו הייחודית של הוקר היא הדומיננטית יחד עם הגיטרה של וילסון.

## היסטוריה
Hooker 'n Heat הוא אלבום כפול שהוצא על ידי מוזיקאי הבלוז ג'ון לי הוקר ולהקת הבלוז-רוק Canned Heat בתחילת 1971. זה היה אלבום האולפן האחרון שבו השתתף נגן המפוחית, הגיטריסט וכותב המילים אלן וילסון, שנפטר בספטמבר 1970 ממנת יתר של ברביטורטים, מוות שנחשד כהתאבדות למעשה. התמונה שעל עטיפת האלבום צולמה לאחר מותו של וילסון, אך ניתן לראות את תמונתו במסגרת על הקיר מאחורי ג'ון לי הוקר. הגיטריסט הנרי וסטין נעדר אף הוא מיום הצילומים. מי שעומד מול החלון וממלא את מקומו של וסטין הוא למעשה מנהל הלהקה, סקיפ טיילור. בחינה מדוקדקת של התצלום מגלה שפניו של הנרי נוספו לאחר מכן על ידי המחלקה לאמנות בהוצאת Elektra. אף על פי שמופיע בכריכה, הסולן בוב הייט אינו שר באלבום. זה היה הראשון מאלבומיו של הוקר שנכתבו לו תווים מדויקים לכל רגע של השיר, ללא סולואי אלתור כלל, ואף הגיע למספר 78 במצעד הבילבורד. לפרס התווים הכתובים הטובים ביותר. בצדו השני, השלישי והרביעי של האלבום הוקר מלווה על ידי וילסון בכלים שונים. הלהקה המלאה מנגנת עם הוקר בצד השלישי והצד הרביעי. בהקלטת האלבום הוקר נשמע תוהה כיצד וילסון מסוגל לעקוב אחרי הנגינה בגיטרה שלו כל כך טוב. הוקר היה ידוע כ'פרפורמר' שקשה ללוות אותו, בין השאר בגלל ההתעלמות של שירתו ממבנה ומהירות השירים. עם זאת, נראה כי וילסון לא התקשה כלל לעקוב אחריו באלבום הזה. הוקר מסיק בהקלטה כי "אתה (וילסון) בטח הקשבת לתקליטים שלי כל חייך". כמו כן ידוע כי הוקר הצהיר ש"וילסון הוא גיטריסט המפוחית הגדול ביותר אי פעם."

## ביקורות ודירוגים

האלבום התקבל בארצות הברית באהדה רבה מקרב מעריציו של הוקר ואוהדי Canned Heat. הוא היה לאחד מהאלבומים הנמכרים ביותר של הלהקה ואף עבר את סף ה-100,000 עותקים כבר בחודש הראשון שלו. הוא הגיע למקום 78 במצעד הבילבורד של שנת 1971, מקום מכובד ברשימה מפורסמת זו. בסקירה עכשווית האלבום עדיין מתקבל באהדה: האתר AllMusic נתן לאלבום ארבעה כוכבים מתוך חמש; האתר Amazon נתן לאלבום ארבעה וחצי כוכבים מתוך חמש; אותו ציון קיבל האלבום גם מאתר Discogs. לעומת זאת, קמו גם קולות מנוגדים שטענו כי האלבום הוא ירידה ברמתה של הלהקה ושל ג'ון לי הוקר ושהשילוב בין סגנונותיהם מתנגש וצורם. למשל, רשת החנויות Rough Trade כתבה על האלבום כי "הוק, הכי לא שיטתי מבין הבלוזמנים הגדולים בדורו, אינו מתאים לנגן עם נגנים ממושמעים; במקום זאת, הוא דורש צדדים שמשחקים לפי תחושה".

## רשימת רצועות

ממוזער|ג'ון לי הוקר

## קישורים חיצוניים

קטגוריה:אלבומי בלוז
קטגוריה:אלבומים משותפים
קטגוריה:אלבומי קנד היט
קטגוריה:אלבומי חברת אלקטרה רקורדס
קטגוריה:אלבומי חברת ליברטי רקורדס
Change Your Life (שיר של איגי אזליה)

**Change Your Life** (בעברית: **תשנה את חייך**) הוא סינגל שהוקלט על ידי הראפרית האוסטרלית איגי אזליה, ביחד עם הראפר טי. איי, מתוך אלבום הבכורה שלה, The New Classic. השיר יצא לאור ב-12 בספטמבר 2013, על ידי חברות התקליטים וירג'ן EMI ודאף ג'אם, כסינגל השלישי מתוך האלבום.

עם יציאתו נכנס השיר אל המקום ה-65 במצעד הבילבורד הוט 100.

## רקע וכתיבה
השיר נכתב על ידי איגי אזליה, נטלי סימס, ראג'ה קומארי, המסנג'רס, לאבי לונגומבה וטי. איי והופק על ידי המסנג'רס. ב-27 בפברואר 2015, העניק איגוד תעשיית ההקלטות האמריקאי את תואר הזהב לשיר על מכירות של למעלה מחצי מיליון עותקים במדינה.

עם יציאתו, עלה השיר לרשת הזרמת המדיה ספוטיפיי, בדומה לשאר שירי האלבום.

## וידאו קליפ
הווידאו קליפ המלא של השיר הועלה לערוץ היוטיוב של איגי אזליה ב-9 בספטמבר 2013, ארבעה ימים לפני צאתו כסינגל. בתחילת הקליפ, ניתן לראות את אזליה כשהיא שוחה בתוך בריכה, תוך שהיא שרה את השיר ובהמשך מצטרף אליה גם טי. איי.

נכון למרץ 2020, מונה הצפיות של האודיו עומד על למעלה מ-145 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי איגי אזליה
קטגוריה:שירים באנגלית
קטגוריה:שירים שנכתבו על ידי איגי אזליה
קטגוריה:שירי זהב באוסטרליה
קטגוריה:שירי זהב בארצות הברית
קטגוריה:שירי כסף בממלכה המאוחדת
קטגוריה:סינגלים בהוצאת דף ג'אם רקורדינגס
קטגוריה:סינגלים בהוצאת וירג'ין EMI רקורדס
Control Myself

"**Control Myself**" (בעברית: "**לשלוט בעצמי**") הוא סינגל שהוקלט על ידי הראפר האמריקאי אל אל קול ג'יי, ביחד עם הזמרת-יוצרת האמריקאית ג'ניפר לופז, מתוך אלבום האולפן האחד עשר שלו, Todd Smith. השיר יצא לאור ב-5 בפברואר 2006, על ידי חברת התקליטים דאף ג'אם, כסינגל השלישי והאחרון מתוך האלבום.

השיר הגיע אל המקום הרביעי במצעד הבילבורד הוט 100.

## רקע וכתיבה
השיר נכתב על ידי אל אל קול ג'יי, ג'רמיין דופרי, אל-רוק, ראיין טובי, ארתור בייקר, ג'ון רובי, אפריקה במבטאא וג'ון מילר והופק על ידי ג'רמיין דופרי גם כן. בשנת 2002, שיתפו פעולה אל אל קול ג'יי וג'ניפר לופז בלהיט הבינלאומי "All I Have", אשר כבש את פסגת מצעד הבילבורד הוט 100.

כמה שנים לאחר צאתו, עלה השיר לרשת הזרמת המדיה ספוטיפיי, בדומה לשאר שירי האלבום.

## וידאו קליפ
הווידאו קליפ של השיר בוים על ידי הייפ ויליאמס וצולם באולפני סוני בניו יורק ב-2 בינואר 2006. הוא הופץ לראשונה בארצות הברית ב-13 בפברואר 2006 ובאירופה ב-19 בפברואר 2006. הקליפ הגיע למקום השני במצעד ה-Total Request Live של MTV, תוך שנכנס למצעדים נוספים.

## מיקומי שיא

## קישורים חיצוניים

## הערות שוליים

קטגוריה:שירי אל אל קול ג'יי
קטגוריה:שירי ג'ניפר לופז
קטגוריה:שירים באנגלית
קטגוריה:שירים שנכתבו על ידי אל אל קול ג'יי
קטגוריה:שירים שנכתבו על ידי ג'רמיין דופרי
קטגוריה:וידאו קליפים שבוימו על ידי הייפ ויליאמס
קטגוריה:סינגלים בהוצאת דף ג'אם רקורדינגס
השר האחרון (סדרת טלוויזיה)

**השר האחרון** (ברוסית: **Последний Министр**) הוא שמה של סדרת דרמה קומית-סאטירית רוסית, בהפקת חברת Sreda והוזרמה בשירות הזרמת המדיה Kinopoisk HD. העונה הראשונה עלתה במרץ 2020 ושודרה עד יוני 2020. ב-26 בדצמבר 2020 שודר פרק מיוחד עבור חגיגות השנה החדשה. צילומי העונה השנייה החלו באוקטובר 2020 והיא הוצגה בבכורה בפסטיבל קינוטאבר ב-25 בספטמבר 2021. מאוחר יותר, שידור העונה השנייה נדחה לדצמבר 2021. לטענת ה-BBC, הסיבה לדחייה הייתה חוסר שביעות הרצון של השלטונות הרוסיים מהפרקים שבהם הגיבורים מונעים את הפרדת מחוז סרטוב מרוסיה, כמו גם אירועים הדומים לנסיבות מעצרו של מושל חברובסק לשעבר סרגיי פורגאל.

הסדרה עוקבת אחר יבגני אלכסנדרוביץ' טיכומירוב, ראש העיר לשעבר של העיר הבדיונית מלאיה פישמה שבהרי אורל, שנבחר לתפקיד בשל שגיאת הקלדה על טופס ההצבעה, שממונה לפקיד זוטר בממשלת רוסיה, למשרת השר לתכנון אסטרטגי ופיתוח מדיניות חברתית-כלכלית, שהוא המשרד הממשלתי הפחות ביותר בחשיבותו. אלא שאיש לא יכול היה לדמיין למה זה יוביל ומסתבר שהשר החדש באמת רוצה לשנות את חייהם של אנשים לטובה ולשם כך, יחד עם צוות משרדו, מקדם באופן פעיל יוזמות עצמאיות ואף שיוזמות אלה אינן תמיד סבירות, התוצאות בלתי צפויות ביותר.
## תסקיר

### עונה ראשונה

### פרק שנה חדשה מיוחד
;שודרו כל פרקי העונה השנייה למעט פרק 15. שידורו נעצר בעקבות מלחמת אוקראינה–רוסיה ודעת המפיקים כי במציאות הרוסית החדשה של אחרי המלחמה, שידור סדרת דרמה פוליטית לא תהיה הולמת.

## שחקנים ודמויות

## קישורים חיצוניים
* 

* "השר האחרון", באתר kinopoisk.ru
* "השר האחרון", באתר Kino-teatr.ru
* טריילר הסדרה באתר יוטיוב

## הערות שוליים

קטגוריה:Sreda: הפקות מקור
קטגוריה:יאנדקס: הפקות מקור
קטגוריה:סדרות דרמה פוליטיות רוסיות
קטגוריה:סדרות טלוויזיה רוסיות שעלו לשידור בשנות ה-2020
קטגוריה:תוכניות טלוויזיה סאטיריות רוסיות
Down to Earth

**Down to Earth** הוא שיר מתוך סרט ההנפשה הממוחשבת של פיקסאר, "וול-E", אשר הופץ לראשונה בשנת 2008. השיר נכתב ובוצע על ידי פיטר גבריאל, כאשר גבריאל גם הלחין אותו יחד עם תומאס ניומן. בביצוע השיר לוקחת חלק גם מקהלת סווטו גוספל, מקהלת גוספל דרום אפריקאית. השיר הופץ לראשונה ב-10 ביוני 2008 על ידי וולט דיסני רקורדס ו-Real World Records, כמו כן, הוא שיר מספר 37 בפסקול "WALL-E" אשר הופץ לראשונה ב-24 ביוני 2008.

## פיתוח
השיר פותח בשביל סרט ההנפשה הממוחשבת של פיקסאר, "וול-E", אשר הופץ לראשונה בשנת 2008, כאשר הוא מושמע בקרדיטי הסיום. בריאיון לעיתונאי מארק בלייק, גבריאל אמר שכילד הוא אהב אנימציה, ולכן הוא חובב ענק של פיקסאר, כמו כן, הוא הוסיף שמפני שיש לו ילדים קטנים הוא רואה את הסרט פעמים רבות. גבריאל הוסיף שהיה לו נהדר לעבוד עם ניומן, אשר הלחין את הפסקול הטוב ביותר לטלוויזיה אי פעם עבור הסדרה "עמוק באדמה".

## פרסים ומועמדויות

## מצעדים

## קישורים חיצוניים

קטגוריה:שירי פיקסאר
קטגוריה:שירים באנגלית
קטגוריה:שירים מסרטי קולנוע
קטגוריה:שירים על כדור הארץ
קטגוריה:זוכי פרס גראמי לשיר הטוב ביותר שנכתב למדיה ויזואלית
קטגוריה:סינגלים בהוצאת וולט דיסני רקורדס
יחסי הממלכה המאוחדת – קזחסטן

**יחסי הממלכה המאוחדת–קזחסטן** הם היחסים הדו-צדדיים בין הממלכה המאוחדת לקזחסטן.

## סקירה כללית
היחסים בין שתי המדינות כוננו רשמית ב-19 בינואר 1992. בריטניה פתחה שגרירות בקזחסטן באוקטובר 1992 ואילו קזחסטן פתחה את שגרירותה בבריטניה בפברואר 1996. היחסים של קזחסטן עם המערב השתפרו משמעותית במהלך השנים האחרונות מכיוון שהממשלה מעורבת מקרוב במלחמה בטרור תחת הנהגת ארצות הברית.

בריטניה היא המשקיעה הזרה השלישית בגודלה בקזחסטן עם חברות בריטיות, והיא מהווה 14% מההשקעה הישירה הזרה. יותר ממאה חברות בריטיות מנהלות את עסקיהן בקזחסטן.

BAE Systems מחזיקה ב-49% ממניות Air Astana JSC.

## יחסי כלכלה וסחר
משקיעים וחברות בריטים השקיעו בקזחסטן מאז 1991, 25 מיליארד דולר. בריטניה וקזחסטן משתפות פעולה כדי ליצור תשתיות ופעילויות מסחריות תומכות עבור נתיב התחבורה הטרנס-אירופי ונתיב דרך המשי.

## פגישות ויחסים עסקיים
הנשיא נזרבייב, יחד עם כמה מנהיגים עסקיים קזחים, נפגשו עם ראש ממשלת בריטניה טוני בלייר, המלכה אליזבת השנייה, שר האוצר גורדון בראון, ראש העיר לונדון לורד ג'ון וז'אן למייר, נשיא הבנק האירופי לשיקום ופיתוח בלונדון. נזרבייב דן בשיתוף פעולה בתחום האנרגיה עם ראש הממשלה בלייר והנשיא למייר הבטיחו לשנות את היחסים של ה-EBRD עם קזחסטן, לאור הצמיחה הכלכלית העזה של קזחסטן. נזרבייב נפגש עם נציגי עסקים נוספים בלונדון, וביקר בבורסת המתכות בלונדון.

אנליסטים פוליטיים מאמינים כי נזרבייב השתמש בביקור כהזדמנות לנסות לשכנע את פקידי הממשל הבריטי כי קזחסטן התקדמה לקראת דמוקרטיזציה כדי לחזק את בריטניה בתמיכה בהצעתה להוביל את הארגון לביטחון ושיתוף פעולה באירופה בשנת 2009.

## נציגויות דיפלמטיות
* בריטניה מחזיקה בקזחסטן שגרירות בנור-סולטן.
* קזחסטן מחזיקה בבריטניה שגרירות בלונדון.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
פסטוס (היסטוריון)

שמאל|ממוזער|180px|הדף הראשי של ה-''Breviarium'' של פסטוס (רומא, 1819)
**פסטוס** (**Festus**; פעל במאה ה-4 לספירה; שמו מופיע בכתבי היד של עבודתו גם בצורות: **רופוס פסטוס**, **סקסטוס פסטוס**, **סקסטוס רופוס** ו**סקסטוס**) היה היסטוריון רומי מאוחר ופרוקונסול של אסיה, אשר "תקציר תולדות רומא" או "תקציר מעללי העם הרומאי" (Breviarium rerum gestarum populi) שכתב, הוזמן על ידי הקיסר ואלנס כהכנה למלחמתו נגד פרס. החיבור הושלם בערך בשנת 370 לספירה, והוא עוסק בכל ההיסטוריה של המדינה הרומית מאז הקמת העיר רומא ועד 364 לספירה. הספר מורכב משלושים פרקים המטפלים באירועים בהיסטוריה הרומית בסקירה תמציתית, המתמקדת בעיקר בסכסוכים צבאיים ופוליטיים. החיבור מוערך כיצירה באיכות נמוכה מאוד. 

פסטוס מטרידנטום (כיום טרנטו) שימש כאחראי על הארכיון (magister memoriae) של הקיסר ואלנס אחרי אוטרופיוס והיה פרוקונסול ידוע לשמצה בנוקשותו של מחוז אסיה, לשם נשלח כדי להעניש את המעורבים בקשירת הקשר של תיאודורוס. חיבורו מחולק לשני חלקים, גאוגרפי והיסטורי. פסטוס השתמש ככל הנראה במקורות הבאים: תקציר ההיסטוריה הרומאית של אוטרופיוס, שקובץ בהזמנתו של אותו קיסר; תקציר ההיסטוריה הרומית עד שלטונו של אוגוסטוס מאת לוקיוס אנאוס פלורוס (*Epitome rerum Romanarum*); התקציר של ליוויוס – חיבור אבוד שהתבסס על חיבורו מאז ייסוד העיר; והיסטוריה של הקיסרים הרומיים, אולי החיבור המכונה "Enmannsche Kaisergeschichte" . 

פסטוס מזכיר בחיבורו שלוש פעמים את ארץ יהודה כנכבשת על ידי הרומאים. בפרק 14 הוא כותב ש"הערבים והיהודים בפלשתינה הובסו" ובפרק 16 הוא מזכיר במפורש את פומפיוס, ש"לאחר שכבש את יהודה, תפס את ירושלים".

## קישורים חיצוניים
* ''BREVIARIUM'' OF THE ACCOMPLISHMENTS OF THE ROMAN PEOPLE, Translated by Thomas M. Banchich and Jennifer A. Meka, 2001

## הערות שוליים

קטגוריה:קונסולים בקיסרות הרומית
קטגוריה:היסטוריונים מן העת העתיקה
קטגוריה:מחברים כותבי לטינית